Ritratt: DOI - Clifton Fenech .td_uid_2_612c68521ec9c_rand.td-a-rec-img{text-align:left}.td_uid_2_612c68521ec9c_rand.td-a-rec-img img{margin:0 auto 0 0} Disa' ftehim li ġew iffirmati bejn il-Ministeru għall-Edukazzjoni u l-Majjistral Local Action Group Foundation se jaraw il-bidu ta' disa' proġetti li se jsiru f'diversi kulleġġi fil-Majjistral ta' Malta sabiex imexxu l-aġenda l-ħadra fl-iskejjel. Il-proġetti jvarjaw minn żoni rikreattivi ħodor u tħaddir tal-ambjenti fl-iskejjel għal tisħiħ fl-edukazzjoni agrarja sostenibbli u ġonna vertikali. Minn dawn il-ftehim, se jibbenefikaw l-Iskola Primarja tal-Baħrija, in-Naxxar Induction Hub, l-Iskola Primarja tal-Mellieħa, iż-żewġ Skejjel Sekondarji tal-Mosta, l-Iskola Medja tan-Naxxar, l-Iskola Primarja tal-Imġarr, l-Iskola Primarja tas-Siġġiewi u l-Iskola Primarja ta' San Pawl il-Baħar. Il-Ministru għall-Edukazzjoni Justyne Caruana qalet li dawn il-proġetti tressqu 'l quddiem mit-tmexxija tal-kulleġġi biex ikomplu jippromwovu l-iżvilupp sostenibbli, imma huma wkoll proġetti ambjentalment importanti għall-iskejjel. Min-naħa tiegħu, is-Segretarju Parlamentari għall-Fondi Ewropej Stefan Zrinzo Azzopardi qal li l-investiment huwa ta' €100,000. Il-ftehim kienu ffirmati mill-Prinċipali tal-kulleġġi, il-Kapijiet tal-iskejjel involuti, is-Segretarju Permanenti fil-Ministeru għall-Edukazzjoni Frank Fabri, kif ukoll Eman Vella, iċ-Chairperson tal-Majjistral Action Group Foundation. Eman Vella tkellem dwar kif il-Grupp ta' Azzjoni Lokali Majjistral qed jidħol fl-iskejjel fir-reġjun tal-Majjistral bi proġetti li għandhom x'jaqsmu ma' infrastruttura ħadra, li permezz tagħhom l-istudenti jkollhom l-opportunità li jitgħallmu, jaħdmu u jilgħabu f'ambjent fejn ikun hemm in-natura magħhom, b'diversi inizjattivi li għandhom bżonn l-iskejjel li se jibbenefikaw. Huwa spjega li kull skola applikat għall-proġett li għandha bżonn hi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612c68521f36b_rand.td-a-rec-img{text-align:left}.td_uid_3_612c68521f36b_rand.td-a-rec-img img{margin:0 auto 0 0}